סיניה נתניהו

סיניה נתניהו (נולדה בשנת 1965) היא ד"ר לכלכלה, מומחית לכלכלת משאבי טבע ותשתיות מים. שימשה בתפקיד המדענית הראשית של המשרד להגנת הסביבה  מיוני 2011 ועד לאוגוסט 2018.

ביוגרפיה 
נולדה בישראל ליעקב ונעמי הללי. למדה לתואר ראשון במחלקה לכלכלה של אוניברסיטת מרילנד בארצות הברית, ואת עבודת הדוקטורט עשתה באוניברסיטה זו בתחום כלכלת חקלאות ומשאבי טבע. במשך השנים עסקה בשירותי ייעוץ בתחומי סביבה וכלכלה לממשלות בישראל ובחוץ לארץ ולארגונים בינלאומיים ובהם אונסק"ו והאיחוד האירופי. 

בין 1998 ל-2005 הייתה חברת סגל אוניברסיטת בן-גוריון בבאר שבע במחלקה להנדסת תעשייה וניהול ומרצה בפקולטה לחקלאות של האוניברסיטה העברית בירושלים.

בין השנים 2009–2011 עבדה כמנהלת בכירה בחטיבת הפיתוח העסקי של חברת תה"ל לתכנון מים ועסקה במימון הפרויקטים שהחברה מפתחת בישראל ומחוץ לישראל. 

ביוני 2011 התמנתה למדענית הראשית של המשרד להגנת הסביבה, ופרשה מתפקידה באוגוסט 2018 לאחר 7 שנים בתפקיד. בסוף 2020 מונתה למנהלת התוכנית לסביבה והערכת השפעות בריאותיות באזור אירופה בארגון הבריאות העולמי.

ב-1998 ערכה יחד עם מנחה הדוקטורט שלה, פרופסור ריצ'רד ג'סט , את הספר "Conflict and Cooperation on Trans-Boundary Water Resources (Natural Resource Management and Policy)" העוסק בקונפליקטים ושיתופי פעולה סביב מקורות מים חוצי גבול מדינתי.

חיים אישיים 
הייתה נשואה לפרופ' נתן נתניהו ולהם בן ובת.

אילן יוחסין

קישורים חיצוניים
 ‫‬
 "סיניה נתניהו פורשת מתפקידה", באתר אינפוספוט, 20 באוגוסט 2018
 שמעון וילנאי, ריאיון החודש עם סיניה נתניהו, "יבול שיא", 13 באוגוסט 2020, עמ' 20-12

הערות שוליים

כלכלניות ישראליות
כלכלנים ישראלים
מדענים ראשיים במשרד להגנת הסביבה
סיניה
סגל אוניברסיטת בן-גוריון בנגב: הנדסת תעשייה וניהול
סגל האוניברסיטה העברית בירושלים: חקלאות, מזון וסביבה
עובדי המשרד להגנת הסביבה
מומחים לאיכות הסביבה
עובדי ארגון הבריאות העולמי
בוגרות אוניברסיטת מרילנד
בעלי תואר דוקטור מאוניברסיטת מרילנד
ישראליות שנולדו ב-1965
ישראלים שנולדו ב-1965